News Update: วอร์เรน บัฟเฟตต์ เฝ้ารอมา 60 ปี ตัดสินใจซื้อ บ.ประกันภัย Alleghany มูลค่าเกือบ 3.9 แสนล้านบาท - FINNOMENA
ความเคลื่อนไหวครั้งใหม่ของ “วอร์เรน บัฟเฟตต์” ซื้อบริษัทประกันภัยด้วยเงินสดมูลค่า 11,600 ล้านดอลลาร์ หรือเกือบ 3.9 แสนล้านบาท
21 มี.ค. 2565

ความเคลื่อนไหวครั้งใหม่ของ “วอร์เรน บัฟเฟตต์” ซื้อบริษัทประกันภัยด้วยเงินสดมูลค่า 11,600 ล้านดอลลาร์ หรือเกือบ 3.9 แสนล้านบาท
“Berkshire จะกลายเป็นบ้านหลังถาวรที่สมบูรณ์แบบแก่ Alleghany บริษัทที่ผมเฝ้าสังเกตอย่างใกล้ชิดมาตลอด 60 ปี” วอร์เรน บัฟเฟตต์กล่าว
Berkshire Hathaway ของวอร์เรน บัฟเฟตต์ ตกลงซื้อบริษัทประกัน Alleghany ที่ราคา 11,600 ล้านดอลลาร์ หรือประมาณ $848.02 ต่อหุ้น ซึ่งคิดเป็น 1.26 เท่า ของมูลค่าตามบัญชี ณ วันสิ้นปี 2021 และมีส่วนเกินมูลค่าหุ้นที่ 16% จากราคาหุ้นเฉลี่ยในช่วง 30 วันที่ผ่านมา
ข่าวดังกล่าวทำให้ราคาหุ้น Alleghany พุ่งขึ้นกว่า 15% ในช่วงเวลาก่อนเปิดตลาด โดย Alleghany คือบริษัทที่ทำธุรกิจประกันภัยหลายประเภท ทั้งการประกันภัยสำหรับบริษัทขนาดเล็ก (Wholesale Specialty) การประกันภัยทรัพย์สิน การประกันภัยเบ็ดเตล็ด และการประกันภัยต่อ (Reinsurance)
Joseph Brandon ซีอีโอคนปัจจุบันของ Alleghany และอดีตผู้บริหาร General Re บริษัทในเครือของ Berkshire ยกย่องข้อตกลงดังกล่าวว่าเป็นธุรกรรมอันยอดเยี่ยมมสำหรับเจ้าของ ธุรกิจ ลูกค้า รวมถึงพนักงาน เพราะมูลค่าธุรกรรมได้สะท้อนถึงผลผลิตในการทำงานหนักของทีม Alleghany มาหลายทศวรรษ
อย่างไรก็ตามเงินจำนวน 11,600 ล้านดอลลาร์ ถือเป็นจำนวนน้อยมากเมื่อเทียบกับเงินสดจำนวนมหาศาลของ Berkshire ที่ 146,720 ล้านดอลลาร์ (ข้อมูล ณ สิ้นปี 2021)
อ้างอิง: https://www.cnbc.com/2022/03/21/warren-buffetts-berkshire-hathaway-agrees-to-buy-insurance-company-alleghany-for-11point6-billion.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alleghany
Berkshire Hathaway
News Update
วอร์เรน บัฟเฟตต์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA